Այսինքն, Մաքսային միությունն ընդամենը պատրվակ է ուկրաինացիների համար` պատրաստվելու նոր ընտրությունների: Ըստ որոշ աղբյուրների, այս իրադարձութ յունների թիկունքին կանգնած են եվրոպական ուժեր, որոնք ամեն կերպ կամենում են ռուսամետ Յանուկովիչին հեռացնել իշխանությունից: Գուցե ասվածը մոտ է ճշմարտությանը, որովհետև այժմ Յանուկովիչը դարձել է անընդունելի ինչպես սեփական երկրում, այնպես էլ Ռուսաստանում և Եվրոպայում: Նա վերջին օրերին ճիգեր է գործադրում ցույց տալու իր հավատարմությունը ժողովրդին, ուշացած խոստովանություններ է անում, կոչեր հնչեցնում: Սակայն, ինչպես տեսնում ենք, նրան ոչ ոք չի հավատում… Յանուկովիչն այն նախագահն է, ով պաշտոնը ստանձնելուց անմիջապես հետո որդեգրեց խաղի մի քանի կանոններ, որոնք իր երկրին մերթ Ռուսաստան են տանում, մերթ` Եվրոպա: Ավելին, Յանուկովիչը շարունակեց իր երկրի կապերն արևելյան մի շարք տերությունների հետ, որոնք բացահայտորեն վարում են ռազմատենչ քաղաքականութ յուն, ձգտում են թեժ կետերի ստեղծման: